stanford-oval/wikipedia huggingface dataset:
אינסניקווריום
חיות מחמד

קיימות עשרים וארבע חיות מחמד שונות בגרסת הדלוקס של אינסניקווריום, מתוכן ארבע חיות הן חיות בונוס. בגרסת הג'אווה של המשחק, קיימות רק 10 החיות הראשונות ברשימה. בגרסה זו, השחקן מקבל חיית מחמד אקראית בסיום כל שלב. בגרסת הדלוקס, חיות המחמד מופיעות לפי סדר הרשימה שמופיעה למטה - כאשר בסיום כל שלב במצב הרפתקה מקבל השחקן חיה אחת. לאחר שהשחקן השיג מעל לשלוש חיות מחמד, עליו לבחור בכל תחילת שלב 3 חיות שבהן הוא יעזר בשלב זה. בהמשך ניתן לבחור גם 4 חיות בו זמנית. ברינקלי, נוסטרדמוס, וולטר וסטנלי נחשבים כחיות בונוס, וניתן לרכוש אותן רק לאחר איסוף מספיק צדפות במצבי המשחק השונים.
סטינקי החילזון - אוסף מטבעות שהגיעו לתחתית האקווריום.
ניקו הצדפה - מפיק פנינים בשווי 250$.
איצ'י דג החרב - נלחם בחייזרים.
פרגו דג האם - משריצה דגי זהב קטנים. דומה בהתנהגותה לממליטות, אך אין צורך בהאכלתה.
זורף סוסון הים - מסייע בהאכלת דגי הזהב (פולט אוכל מדרגה שנייה).
קלייד המדוזה - מרחף באקווריום ואוסף מטבעות.
ורט השלד - מפיק מטבעות זהב בדיוק כמו דג זהב גדול, אך אין צורך בהאכלתו.
רופוס סרטן הכינור - נלחם בחייזרים שמגיעים לתחתית האקווריום.
מריל בת הים - מעודדת את הדגים להפיק מטבעות בקצב מהיר יותר.
וודסוורת' הלוייתן - מגן על דגי זהב קטנים ובינוניים מפני חייזרים.
סימור הצב - גורם למזון ומטבעות לנוע לאט יותר כלפי מטה.
שרפנל דג הרובוט - מפיק פצצות בשווי 150$, אך במגע עם דגי זהב היא הורגת.
גמבו החכאי - מרחיק את כל דגי הזהב מהחייזרים.
בליפ הפוקנה - מספק מידע חיוני לשחקן (מסמן דגים רעבים, מסמן את מיקום הופעת החייזרים, מסמן מד לחיי החייזר ופותח את כל אפשרויות הקנייה כבר בשניות הראשונות של השלב).
רהברב סרטן הנזיר - מרחיק את הדגים מתחתית האקווריום.
נימבוס המנטה ריי - מחזיר למעלה מטבעות ומזון שמגיעים קרוב לתחתית האקווריום.
אמפ הצלופח החשמלי - מחשמל את רוב דגי הזהב באקווריום, הורג אותם ומפיק מכל אחד מהם יהלום.
גאש הכריש - נלחם בחייזרים ומדי פעם אוכל דג זהב.
אנג'י דג המלאך - מחייה דגים מתים שגופתם עדיין נמצאת באקווריום.
פרסטו הראשן - מסוגל להפוך לכל חיה אחרת, יכול להיהפך לחיות הבונוס רק לאחר רכישתן.
חיות מחמד > חיות בונוס

ברינקלי הפיל הצוללן - ניזון מאוכל של דגים. לאחר כל 3 גרגרי מזון פולט פריט (מטבע, כוכב, פנינה וכדומה). במהלך הזמן הפריטים הופכים להיות יותר בעלי ערך. לראשונה ניתן למצוא חיה זו בגרסת ה-PDA של המשחק.
נוסטרדמוס האף - מפיק טיפות נזלת בשווי $1, ואם דג זהב אוכל טיפה כזו הוא נהפך לכפיל של נוסטרדמוס. תפקיד נוסף של נוסטרדמוס הוא לעכב התקפות חייזרים באמצעות התעטשות.
סטנלי נחש הים - זורק כדורים על חייזרים, גורם להם נזק רב ומשמיד טילים שעלולים לפגוע בדגים. דומה למפלצת מלוך נס.
וולטר הפינגווין - נותן אגרוף לחיות מחמד ובכך מפעיל את כוחותיהן. ניתן להשתמש בו גם כדי לגרום לדגים להפיק מטבעות. האגרוף לא משפיע על אנג'י, וולטר, איצ'י, רופוס ופרגו. פרסטו חוזר לצורתו המקורית במגע עם האגרוף.
חייזרים

מלבד האכלת הדגים, השחקן חייב גם לשמור עליהם מחייזרים שמנסים לטרוף אותם. בגרסת הדלוקס של אינסניקווריום מופיעים 8 סוגי חייזרים שונים.
סילבסטר
באלרוג
גאס הגרגרן (או "Type G")
המשמיד (או "Type D")
יוליסס (או "Type U")
פסיכוסקוויד (או "Type P")
בילטרוס (או "|| Type")
סיירקס (או "הבוס הסופי של האבדון)
גרסת הדלוקס של אינסניקווריום - מצב הרפתקה
תצוגת כל חיות המחמד בגרסת הדלוקס
אלכסנדר וולקוב (קוסמונאוט)

| --- | --- |
אלכסנדר וולקוב ובנו ברקע
אלכסנדר וולקוב ובנו ברקע
 לידה:  27 במאי 1948 (בן 76) הורליבקה
 מידע כללי
 בשירות:  קוסמונאוט בשירות תוכנית החלל הסובייטית
 לאום:  ברית המועצות סובייטי/רוסיה רוסיה
 עיסוקים נוספים:  טייס קרב
 תקופת השירות:  1976–1998 (כ־22 שנים)
 דרגה:  קולונל
 זמן שהייה בחלל:  391 ימים, 11 שעות, 52 דקות
 מספר פעילות חוץ-רכבית:  2
 זמן שהייה בפעילות חוץ-רכבית:  10 שעות, 22 דקות
 משימות
 סויוז T-14, סויוז TM-7, סויוז TM-13
 עיטורים
     
אלכסנדר אלכסנדרוביץ' וולקוב (ברוסית: Александр Александрович Волков; ‏נולד ב־27 במאי 1948) הוא קוסמונאוט סובייטי שטס לחלל כחבר צוות תחנת החלל סאליוט 7 ותחנת החלל מיר.
קורות חיים

אלכסנדר וולקוב נולד בהורליבקה, אוקראינה הסובייטית.לאחר סיום בית הספר הוא התחיל לימודים בבית הספר לטייסי קרב בחרקיב ולאחר סיומו המשיך בשרות בחיל האוויר הסובייטי.
בשנת 1976 אלכסנדר וולקוב נכלל ביחידת הקוסמונאוטים. במהלך השנים הוא היה חבר צוות משנה של מספר משימות חלל.
בשנים 1985 אלכסנדר וולקוב שוגר לחלל בחללית סויוז T-14 לצד גאורגי גרצ'קו וולדימיר ואסיוטין. הם התחברו לתחנת החלל סאליוט 7 והיו מתוכננים לשהות בה חצי שנה במסגרת משלחת מס' 5. בתחילת אוקטובר ולדימיר ואסיוטין גילה לצוות שיש לו כאבים אך רק בסוף החודש הוחלט לדווח על כך לצוות קרקע. לאחר קבלת ייעוץ רפואי הוחלט להחזיר את הצוות לכדור הארץ לאחר 64 ימים בחלל.
בשנים 1988 אלכסנדר וולקוב שוגר לחלל בחללית סויוז TM-7 כמפקד צוות לצד סרגיי קריקליוב וז'ן-לו קרטיין. הם התחברו לתחנת החלל מיר. בתחנת החלל כבר פעלה משלחת מס' 3 בפיקוד ולדימיר טיטוב. וולקוב היה מפקד משלחת מס' 4 והחל הלכך העברת האחריות על תחנת החלל למשלחת החדשה. הם ביצעו מספר מחקרים לרבות פעילות חוץ רכבית. אלכסנדר וולקוב חזר לכדור הארץ כעבור 151 ימים.
בשנים 1991 אלכסנדר וולקוב שוגר לחלל בחללית סויוז TM-13 כמפקד צוות. לצד טוקטר אאובקירוב ופרנץ פיבק. לאחר עינה בתחנת החלל מיר הוא פעל כמפקד מפקד משלחת מס' 10. הם ביצעו מספר מחקרים לרבות פעילות חוץ רכבית. אלכסנדר וולקוב חזר לכדור הארץ כעבור 175 ימים וביצוע פעילות חוץ רכבית.
בשנת 1998] אלכסנדר וולקוב עזב את יחידת הקוסמונאוטים. הוא עבד במספר מקומות לרבות נשיא של ערוץ טלוויזיה. בשנת 2005 הוא מונה לראש המועצה של עיר הכוכבים.
בנו סרגיי וולקוב הוא קוסמונאוט רוסי.
איסמאל אורסאיס

איסמאל אורסאיס אראנדה (בספרדית: Ismael Urzaiz Aranda; נולד ב-7 באוקטובר 1971 בטודלה) הוא כדורגלן עבר ספרדי ששיחק בעמדת החלוץ.
אורסאיס, בוגר מחלקת הנוער של ריאל מדריד, כיכב לאורך מרבית הקריירה (11 עונות) באתלטיק בילבאו. בסך הכול צבר אורסאיס 445 משחקים בליגה הספרדית הבכירה, בהם כבש 131 שערים (מתוכם 61 בנגיחות, שיאן הליגה). אורסאיס ערך 25 הופעות במדי ספרד, אותה ייצג בין היתר בטורניר יורו 2000, ובסך הכול כבש שמונה שערים במדי הנבחרת.
קריירת משחק > ריאל מדריד

אורסאיס החל את דרכו בקבוצת הילדים של טודלאנו מעיר הולדתו טודלה, וכבר בגיל 14 הצטרף למחלקת הנוער של ריאל מדריד. הוא השתלב בנבחרות הצעירות של ספרד בכל שכבות הגיל, ובעונת 1989/1990 עבר לריאל מדריד קסטיליה, קבוצת הבת של ריאל ששיחקה בליגת המשנה תחת המאמן ויסנטה דל בוסקה. אורסאיל מיעט לקבל הזדמנויות בעונה זו, כבש חמישה שערים בעשר הופעות ליגה וירד עם הקבוצה לליגה השלישית. עונה לאחר מכן רשם 13 הופעות תחת המאמן מריאנו גרסיה רמון וסייע לקבוצתו לחזור לליגת המשנה. ב-2 באוקטובר 1990, במהלך אותה העונה, זכה להופעה ראשונה במדי הקבוצה הבכירה. המאמן ג'ון טושאק העלה את אורסאיס מהספסל לתשע דקות במקומו של מיצ'ל בניצחונה של ריאל 0–6 על אודנסה בולדקלוב במסגרת גביע אירופה לאלופות.
בעונת 1991/1992 הושאל אורסאיס לאלבסטה, תחת המאמן בניטו פלורו. ב-20 באוקטובר 1991 ערך את הופעת הבכורה שלו בליגה הבכירה, כשעלה כמחליף בניצחון הביתי 0–4 על אתלטיק בילבאו. פחות מחודש לאחר מכן, ב-17 בנובמבר, כבש את שער הבכורה שלו בליגה הבכירה, בניצחון 0–2 על לוגרונייס. עד לתום העונה ערך אורסאיס 11 הופעות ליגה, ונותר עם שער ליגה בודד.
עונה לאחר מכן שב אורסאיס מהשאלה לסגל של גרסיה רמון בליגת המשנה. הפעם היה אורסאיס לשחקן הרכב משמעותי, עם שמונה שערי ליגה ב-27 הופעות. באותה העונה רשם הופעה בודדת, שהייתה לשנייה והאחרונה שלו, במדי הקבוצה הבכירה של ריאל. בניטו פלורו, שאימן אותו עונה קודם לכן באלבסטה, העלה אותו כמחליף לכ-17 דקות במקומו של לואיס אנריקה בהפסד 0–2 למיורקה במסגרת גביע המלך הספרדי. בשלהי אותה העונה, לאחר שבלט במדי ריאל קסטיליה, הושאל לשלושה חודשים לסלטה ויגו מהליגה הבכירה. בשלושה חודשים הספיק אורסאיס לערוך שש הופעות ליגה, ארבע מתוכן בהרכב, ולכבוש שער בודד.
קריירת משחק > מעברים תכופים בליגה הספרדית

אורסאיס עזב סופית את ריאל מדריד בתום תקופת ההשאלה בסלטה ויגו. לקראת עונת 1993/1994 הצטרף לראיו ואיקאנו מהליגה הבכירה. אורסאיס היה לשחקן רוטציה בקבוצה וערך עשרים הופעות ליגה, מחציתן בהרכב, בהן כבש שער ליגה בודד. בסיום העונה נאלצה הקבוצה להתמודד בפלייאוף כנגד הירידה. בחצי גמר הפלייאוף שותף אורסאיס כמחליף בשני המשחקים מול קומפוסטלה, ואף כבש במשחק הראשון. צמד המשחקים הסתיים בשוויון 1-1 בסיכום, והשתיים נאלצו להיפגש שנית בגמר הפלייאוף. אורסאיס פתח בהרכב במשחק בו הפסידה ראיו 1–3 ונשרה לליגת המשנה.
אורסאיס לא המשיך לעונה נוספת בראיו, ועבר לסלמנקה מליגת המשנה. גם במדיה של סלמנקה לא הצליח אורסאיס להפוך לשחקן הרכב משמעותי. הוא ערך 21 הופעות ליגה, מתוכן שבע בלבד בהרכב הפותח, וכבש שלושה שערי ליגה בלבד. סלמנקה סיימה במקום הרביעי בטבלה והעפילה לפלייאוף ההעפלה לליגה הבכירה, שם פגשה את אלבסטה. אורסאיס שותף כמחליף בשני המשחקים, ובגומלין אף כבש צמד בניצחון קבוצתו 0–5, שמחק הפסד 0–2 מהמשחק הראשון והעלה את סלמנקה לליגה הבכירה.
עונת הפריצה של אורסאיס הייתה עונת 1995/1996, בה חזר לליגה הבכירה וחתם באספניול תחת המאמן חוסה אנטוניו קמאצ'ו. במחזורי הפתיחה עוד שולב בעיקר כמחליף אחרי שני החלוצים הבכירים מיגל אנחל בניטס ופלורין רדוצ'ויו, אך עם זאת, את שער הבכורה שלו במועדון כבש כבר במחזור הפתיחה, כשעלה מהספסל וכבש בניצחון 1–3 על סלמנקה, קבוצתו לשעבר. לאחר פציעתו של רדוצ'ויו תפס אורסאיס את מקומו בהרכב, ובמשחקו הראשון בהרכב הפותח של הקבוצה, ב-14 באוקטובר 1995 מול סביליה, כבש אורסאיס צמד בניצחון קבוצתו 0–3 בסיום. ב-14 באפריל 1996 כבש שלושער ראשון בקריירה בליגה הבכירה, בניצחון 2–4 על קבוצתו לשעבר, ראיו ואיקאנו. עד לתום העונה רשם אורסאיס 41 הופעות ליגה, מתוכן 32 בהרכב, וכבש 13 שערי ליגה בדרך למקום הרביעי בטבלה.
קריירת משחק > אתלטיק בילבאו

עונת הפריצה של אורסאיס באספניול עוררה עניין רב בשחקן, ולקראת עונת 1996/1997 עבר לתחנה המשמעותית ביותר בקריירה שלו, אתלטיק בילבאו. כיליד נווארה, התאים אורסאיס למדיניות ההעברות של בילבאו, המחתימה שחקנים ממוצא בסקי בלבד. כבר בעונת הבכורה שלו הפך אורסאיס לשחקן הרכב בקבוצה של לואיס פרננדס, וכבש 16 שערי ליגה ב-38 הופעות שסייעו לקבוצתו לסיים במקום השישי ולהעפיל לגביע אופ"א. עונה לאחר מכן כבש אורסאיס שמונה שערי ליגה ב-32 הופעות, וסייע לקבוצתו לסיים כסגנית האלופה, מיקום הליגה הגבוה ביותר של הקבוצה מאז האליפות בה זכתה 14 שנים קודם לכן.
אורסאיס המשיך לקריירה ארוכה בת 11 עונות במדי בילבאו. להוציא את עונת 2005/2006, בה ערך 26 הופעות ליגה וכבש שלושה שערים בלבד (התמודד עם פציעות ושותף בעיקר מהספסל באותה העונה), שותף אורסאיס במעל לשלושים הופעות ליגה בכל אחת מעונותיו במועדון. בשש מתוך ה-11 כבש מספר דו-ספרתי של שערי ליגה. פריחתו של החלוץ פרננדו יורנטה, שגדל במחלקת הנוער של המועדון, וכן החתמתו של אריץ אדוריס, הפכו אותו לשחקן ספסל בשלוש עונותיו האחרונות במועדון, אך גם כשעלה מהספסל המשיך להיות יעיל בחלק ההתקפי. בסופו של דבר סיים אורסאיס את דרכו בקבוצה בתום עונת 2006/2007. אורסאיס, אז כבר בן 35, עזב את בילבאו עם 128 שערים ב-419 הופעות בכל המסגרות, ובסך הכול 115 שערים ב-367 הופעות ליגה.
קריירת משחק > אייאקס

ב-19 ביולי 2007, כחודש לאחר שהודיע על עזיבת בילבאו, היה לרכש האחרון של הנק טן קטה באייאקס לקראת עונת 2007/2008. אורסאיס, שהצטרף לבני ארצו גברי גארסיה ואלברט לוקה, הגיע בעיקר כגיבוי מהספסל לצמד החלוצים הבכיר, קלאס יאן הונטלאר ולואיס סוארס. בחודשים הראשונים שלו בקבוצה הוא הספיק לערוך שלוש הופעות כמחליף בליגת העל ההולנדית ושלוש נוספות כמחליף באירופה (שתיים בשלב הפלייאוף של מוקדמות ליגת האלופות, ואחת נוספת בגביע אופ"א). הוא פתח בהרכב רק פעם אחת, במשחק במסגרת הגביע ההולנדי. עזיבתו של טן קטה לטובת משרת עוזרו של אברהם גרנט בצ'לסי, סימנה עבור אורסאיס את סיום דרכו במועדון, והוא לא שותף עוד במשחקי הקבוצה. בסיום העונה הודיע על פרישה ממשחק פעיל בגיל 37.
קריירת משחק > נבחרת ספרד

אורסאיס החל את דרכו הבינלאומית כאשר שיחק בכל הנבחרות הצעירות של ספרד. ב-1988 סייע לנבחרת עד גיל 16 לזכות באליפות אירופה, ואף כבש בדו-קרב בעיטות עונשין בגמר מול פורטוגל. שלוש שנים אחר כך העפיל עם ספרד לרבע גמר גביע העולם עד גיל 20, כבש ארבעה שערים במהלך הטורניר וזכה בנעל הכסף (סגן מלך שערי הטורניר) בצוותא עם ג'ובאני אלבר ופדרו פינדה.
ב-9 באוקטובר 1996 זכה להופעת בכורה במדי נבחרת ספרד, תחת המאמן חאבייר קלמנטה. אורסאיס עלה מהספסל בדקה ה-77 במקומו של גיירמו אמור במשחק החוץ מול צ'כיה במסגרת מוקדמות מונדיאל 1998, שהסתיים בשוויון 0-0. לצדו של אורסאיס, רשם גם ראול גונזלס הופעת בכורה בנבחרת באותו המשחק.
בשנתיים הבאות הוסיף שלוש הופעות בינלאומיות בלבד, בהן לא הצליח לכבוש. הגעתו של קמאצ'ו, מאמנו לשעבר באספניול, לתפקיד מאמן הנבחרת בספטמבר 1998 הייתה עבור אורסאיס נקודת מפנה. ספרד תחת קמאצ'ו השתחררה מפתיחת קמפיין קשה ורשמה הופעות מרשימות במסגרת מוקדמות יורו 2000, ואורסאיס היה לחלק מהשינוי כאשר פתח בהרכב וכבש צמד בניצחון המרשים 0–9 על אוסטריה ב-27 במרץ 1999. ארבעה ימים בלבד כבש שוב בניצחון 0–6 על סן מרינו, וחצי שנה לאחר מכן הוסיף שלושער בניצחון 0–8 על קפריסין. בסך הכול בשש הופעות במסגרת קמפיין המוקדמות כבש שישה שערים לזכות ספרד. את שעריו האחרונים במדי הנבחרת כבש ב-26 בינואר 2000, כאשר השלים צמד בניצחון 0–3 על פולין במשחק ידידות.
הופעותיו המרשימות בקמפיין המוקדמות הביאו את אורסאיס להיכלל בסגל הסופי של קמאצ'ו ליורו 2000. אורסאיס פתח בהפסד המפתיע 0–1 לנורווגיה, עלה מהספסל לכעשרים דקות בניצחון 1–2 על סלובניה, ושיחק קרוב לחצי שעה בניצחון הדרמטי 3–4 על יוגוסלביה. ברבע הגמר עלה אורסאיס מהספסל בדקה ה-57 אך לא הצליח לסייע לנבחרתו שהפסידה 1–2 לצרפת, שהמשיכה כל הדרך לזכייה באליפות אירופה.
אורסאיס רשם שלוש הופעות במסגרת מוקדמות מונדיאל 2002, ואת משחקו האחרון במדי הנבחרת רשם בהפסד 0–3 לאנגליה במשחק ידידות ב-28 בפברואר 2001. בסך הכול ערך אורסאיס 25 הופעות במדי נבחרת ספרד, בהן כבש שמונה שערים.
תארים

אליפות אירופה: 1988
נעל הכסף בגביע העולם עד גיל 20: 1991
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | באירופה> הופעות | באירופה> שערים | אחר> הופעות | אחר> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- | --- | --- |
| 1989/1990 | ריאל מדריד קסטיליה | ספרד הליגה הספרדית השנייה | 10 | 5 | 0 | 0 | 0 | 0 | 0 | 0 | 10 | 5 |
| 1990/1991 | ריאל מדריד קסטיליה | ספרד הליגה הספרדית השלישית | 13 | 0 | 0 | 0 | 0 | 0 | 0 | 0 | 13 | 0 |
| 1990/1991 | ריאל מדריד | ספרד ליגת העל הספרדית | 0 | 0 | 0 | 0 | 1 | 0 | 0 | 0 | 1 | 0 |
| 1991/1992 | אלבסטה | ספרד ליגת העל הספרדית | 11 | 1 | 1 | 0 | 0 | 0 | 0 | 0 | 12 | 1 |
| 1992/1993 | ריאל מדריד קסטיליה | ספרד הליגה הספרדית השנייה | 27 | 8 | 0 | 0 | 0 | 0 | 0 | 0 | 27 | 8 |
| 1992/1993 | ריאל מדריד | ספרד ליגת העל הספרדית | 0 | 0 | 1 | 0 | 0 | 0 | 0 | 0 | 1 | 0 |
| 1992/1993 | סלטה ויגו | ספרד ליגת העל הספרדית | 6 | 1 | 0 | 0 | 0 | 0 | 0 | 0 | 6 | 1 |
| 1993/1994 | ראיו ואיקאנו | ספרד ליגת העל הספרדית | 20 | 1 | 3 | 3 | 0 | 0 | 3 | 1 | 26 | 5 |
| 1994/1995 | סלמנקה | ספרד הליגה הספרדית השנייה | 21 | 3 | 5 | 1 | 0 | 0 | 2 | 2 | 28 | 6 |
| 1995/1996 | אספניול | ספרד ליגת העל הספרדית | 41 | 13 | 10 | 2 | 0 | 0 | 0 | 0 | 51 | 15 |
| 1996/1997 | אתלטיק בילבאו | ספרד ליגת העל הספרדית | 38 | 16 | 4 | 2 | 0 | 0 | 0 | 0 | 42 | 18 |
| 1997/1998 | אתלטיק בילבאו | ספרד ליגת העל הספרדית | 32 | 8 | 3 | 2 | 3 | 0 | 0 | 0 | 38 | 10 |
| 1998/1999 | אתלטיק בילבאו | ספרד ליגת העל הספרדית | 36 | 16 | 2 | 0 | 7 | 1 | 0 | 0 | 45 | 17 |
| 1999/2000 | אתלטיק בילבאו | ספרד ליגת העל הספרדית | 33 | 5 | 4 | 2 | 0 | 0 | 0 | 0 | 37 | 7 |
| 2000/2001 | אתלטיק בילבאו | ספרד ליגת העל הספרדית | 34 | 10 | 4 | 3 | 0 | 0 | 0 | 0 | 38 | 13 |
| 2001/2002 | אתלטיק בילבאו | ספרד ליגת העל הספרדית | 36 | 16 | 6 | 2 | 0 | 0 | 0 | 0 | 42 | 18 |
| 2002/2003 | אתלטיק בילבאו | ספרד ליגת העל הספרדית | 31 | 13 | 2 | 1 | 0 | 0 | 0 | 0 | 33 | 14 |
| 2003/2004 | אתלטיק בילבאו | ספרד ליגת העל הספרדית | 37 | 8 | 1 | 0 | 0 | 0 | 0 | 0 | 38 | 8 |
| 2004/2005 | אתלטיק בילבאו | ספרד ליגת העל הספרדית | 31 | 12 | 5 | 0 | 8 | 0 | 0 | 0 | 44 | 12 |
| 2005/2006 | אתלטיק בילבאו | ספרד ליגת העל הספרדית | 26 | 3 | 1 | 0 | 0 | 0 | 0 | 0 | 27 | 3 |
| 2006/2007 | אתלטיק בילבאו | ספרד ליגת העל הספרדית | 33 | 8 | 2 | 0 | 0 | 0 | 0 | 0 | 35 | 8 |
| 2007/2008 | אייאקס | הולנד ליגת העל ההולנדית | 3 | 0 | 1 | 0 | 3 | 0 | 0 | 0 | 7 | 0 |
| סך הכול בקריירה | סך הכול בקריירה | סך הכול בקריירה | 519 | 147 | 55 | 18 | 22 | 1 | 5 | 3 | 601 | 169 |
סטטיסטיקות > נבחרת לאומית

| נבחרת ספרד> שנה | נבחרת ספרד> הופעות | נבחרת ספרד> שערים |
| --- | --- | --- |
| 1996 | 1 | 0 |
| 1997 | 1 | 0 |
| 1998 | 2 | 0 |
| 1999 | 8 | 6 |
| 2000 | 12 | 2 |
| 2001 | 1 | 0 |
| סה"כ | 25 | 8 |
אלווין לי

| --- | --- |

אלווין לי בשנת 1975
 לידה:  19 בדצמבר 1944 נוטינגהאם, אנגליה, בריטניה
 פטירה:  6 במרץ 2013 (בגיל 68) ספרד
 שם לידה:  גרהם אנתוני בארנס
 שם במה:  Alvin Lee 
 מוקד פעילות:  הממלכה המאוחדת 
 תקופת הפעילות:  1960–2013 (כ־53 שנים)
 עיסוק:  מוזיקאי, זמר, מלחין, כותב שירים.
 סוגה:  רוק, בלוז, פופ.
 שפה מועדפת:  אנגלית 
 כלי נגינה:  גיטרה, גיטרה באס, סיטאר
 חברת תקליטים:  דקה רקורדס, קולומביה רקורדס, קריסליס רקורדס, אטלנטיק רקורדס, דרים רקורדס 
 www.alvinlee.com
 פרופיל ב-IMDb
 
אלווין לי (באנגלית: Alvin Lee; 19 בדצמבר 1944 –  6 במרץ 2013) היה זמר וגיטריסט בריטי מנהיג להקת הרוק והבלוז Ten Years After.
ביוגרפיה

נולד בנוטינגהאם ב-19 בדצמבר 1944 בשם גרהם אנתוני בארנס. בגיל 12 החל לנגן על קלרינט. בגיל 13 עבר לגיטרה. ב-1960 הקים עם הבסיסט ליאו ליונס את מה שהפך לימים ללהקת Ten Years After. בלהקה לי שימש כזמר וגיטריסט מוביל. הלהקה זכתה להצלחה, ובין השאר הופיעה בפסטיבל וודסטוק המיתולוגי.
לאחר פירוק הלהקה (1975) הוציא לי 12 אלבומי סולו.
במהלך הקריירה זכה לכינוי "הגיטריסט המהיר במערב".
נפטר מסיבוכים של ניתוח לב שגרתי ב-6 במרץ 2013. הותיר אחריו אישה, וילדה מקשר קודם.
ביוגרפיה > בישראל

ב-1984 הופיע בקולנוע דן בתל אביב. ב-1985 הופיע באצטדיון רמת גן במסגרת "פסטיבל הכוכבים".
אלווין סטקמן

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  17 במאי 1885 אלגומה, ארצות הברית 
 פטירה:  22 בינואר 1979 (בגיל 93) סיינט פול, ארצות הברית 
 שם לידה:  Elvin Charles Stakman 
 ענף מדעי:  פיתופתלוגיה
 מקום מגורים:  ארצות הברית
 מקום לימודים:  אוניברסיטת מינסוטה 
 מוסדות:  אוניברסיטת מינסוטה 
 תלמידי דוקטורט:  מרגריט ניוטון 
 
אלווין צ'ארלס סטקמן (באנגלית: Elvin Charles Stakman‏; 17 במאי 1885, אלגומה, ויסקונסין - 22 בינואר 1979, סיינט פול, מינסוטה) היה חוקר מחלות צמחים אמריקני, היה חלוץ המחקר, המאבק, ואבי שיטות הזיהוי של מחלות החיטה. סטקמן ניהל את מחקריו בחווה שגודלה 40 אקר באדמות אוניברסיטת מינסוטה, בה כיהן כפרופסור. היותה של ארצות הברית, "אסם התבואה" של העולם בתקופת מלחמת העולם השנייה נזקפת לזכותו של סטקמן, אשר פיתח זנים חדשים של חיטה ותבואות אחרות, המחוסנים מפני מחלות, אשר זמן לא רב קודם לכן חיסלו בארצות הברית בלבד, כ־7.2 מיליון טונות חיטה מדי שנה. סטקמן היה זה ששכנע את נורמן בורלוג לפתח קריירה בתחום הפיתופתלוגיה.
ביוגרפיה

סטקמן נולד בעיירה אלגומה שבמדינת ויסקונסין, כבנו הרביעי של איכר עני בשם פרדריק סטקמן. עוד בהיותו תינוק עברה המשפחה להתגורר בבראונטון אשר במינסוטה. עד לכיתה י' למד בבית הספר שבעיר, ולאחר מכן עבר ללמוד בסיינט פול. מנעוריו השתלם בשפה הגרמנית, ולאחר לימודיו באוניברסיטה שלט בגרמנית כשפת אם. באוניברסיטה למד סטקמן גרמנית, בוטניקה ומדע המדינה, וכדי לממן את לימודיו עסק בכל מיני עבודות מזדמנות, ואף קיבל עזרה כספית מאחותו.
בשנת 1908 קיבל משרה של עוזר מחקר במחלקה חדשה, לחקר מחלות צמחים, שהוקמה שנה קודם לכן, בקמפוס סיינט-פול שבאוניברסיטת מינסוטה. הייתה זאת התחלתה של קריירה מדעית, שהניבה פירות כה רבים, ונמשכה כמעט 70 שנה. את עבודת המוסמך שלו כתב בנושא דפוסי נביטתם של נבגי פטריית פייחת הדגן.
הערות שוליים

↑  הערך מבוסס על הספר 100 גדולי עולם מאת דונלד רובינסון בתרגומו של אביעזר גולן בהוצאת אבינועם-יסוד תל אביב
↑  בספר 100 גדולי עולם כתוב 200 מיליון בושלים
| --- | --- |
בקרת זהויות :  NLI: 987007276954105171  PLWABN: 9810598738305606  Botanist: Stakman  CiNii: DA02768674  GND: 172383358  ISNI: 0000 0001 0894 7512  LCCN: n84029574  LNB: 000157258  NARA: 10569156  NTA: 12485415X  SNAC: w6m04jxn  SUDOC: 076407853  VIAF: 45694853   WorldCat (עם VIAF): 45694853
אלכסנדר ווצ'נוביץ'

אלכסנדר ווצ'נוביץ' (בגרמנית: Aleksandar Vucenovic; נולד ב-10 באוקטובר 1997 בסנקט פלטן שבאוסטריה) הוא כדורגלן אוסטרי-סרבי המשחק בעמדת החלוץ בקבוצת אנוסיס נאון פאראלימני מליגת העל הקפריסאית.
קריירת מועדונים

ווצ'נוביץ' גדל במחלקות הנוער של וילהלמסבורג וסנקט פלטן. בשנת 2015 החל לשחק בקבוצת המילואים של סנקט פלטן. ב-25 במאי 2017 ערך את הופעת הבכורה שלו בקבוצה הראשונה של המועדון, בתיקו 1-1 נגד וולפסברג במסגרת המחזור ה-35 בבונדסליגה האוסטרית לעונת 2016/2017. בסך הכל ערך 16 הופעות ליגה במדי המועדון, בהן הבקיע שער אחד.
ב-20 בפברואר 2020 חתם ווצ'נוביץ' בסרד מליגת העל הסלובקית. הוא ערך שש הופעות ליגה במדי המועדון.
ב-25 במרץ 2021 חתם ווצ'נוביץ' בהאקה מליגת העל הפינית. הוא ערך 19 הופעות ליגה במדי המועדון, בהן הבקיע חמישה שערים.
ב-31 בינואר 2022 חתם ווצ'נוביץ' על עד לתום עונת 2021/2022 בז'לייזניצ'אר סרייבו מליגת העל של בוסניה והרצגובינה.
ב-22 באוגוסט 2022 חתם ווצ'נוביץ' באנוסיס נאון פאראלימני מליגת העל הקפריסאית.
הערות שוליים

↑  Aleksandar Vucenovic posilou ŠKF iClinic Sereď באתר הרשמי של סרד, 20 בפברואר 2020 (בסלובקית)
↑  Austrijski napadač pojačao Željezničar, priključuje se ekipi već sutra באתר Klix, ‏ 31 בינואר 2022 (בבוסנית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלכסנדר ווצ'נוביץ'".
אליפות העולם במרוצי סיבולת

| --- | --- |


 ענף:  מרוץ מכוניות
 תאריך ייסוד:  2012
 ארגון מפעיל:  ACO
 מספר מתמודדים:  כ-20 קבוצות
 שמות קודמים:  אליפות העולם למכוניות ספורט (1953–1992)  גביע הלה מאן הבין יבשתי (2010–2011)
 זוכה:  יצרן: גרמניהפורשה   נהגים: גרמניה טימו ברנהרד ניו זילנד ברנדון הארטלי ניו זילנדארל באמבר
 fiawec.com
 → גביע הלה מאן הבין-יבשתי 
 
אליפות העולם במרוצי סיבולת (באנגלית: FIA World Endurance Championship) היא סדרת תחרויות במרוצי מכוניות מטעם ארגון ה-Automobile Club de l'Ouest (מועדון המכוניות של המערב; או בקיצור ACO), ומפוקחת על ידי המַאֲחָד הבין-לאומי למכוניות (FIA).
אליפות העולם נוסדה בשנת 2012 כתחליף לאליפות העולם למכוניות ספורט אשר חדלה מלהתקיים בשנת 1992. בשנים 2010–2011 התקיימה האליפות תחת השם גביע הלה מאן הבין יבשתי.
הסדרה מורכבת מ-8 מרוצי סיבולת בהם נבחנים היבטים שונים כגון אמינות, עמידות ומהירות, הן של הנהגים והן של מכוניתם. לכל מכונית צוות של שלושה נהגים החולקים אותה יחדיו.
לאחר שינוי לקראת עונת 2024, הסבב כולל רק 2 קטגוריות (במקום 3): HYPERCAR, המכוניות המהירות ביותר, ו-LMGT3.
המרוצים עצמם מתקיימים במסלולי מרוצים שונים ברחבי העולם, כאשר בו בזמן המכוניות מתחרות הן על ניצחון הקטגוריה והן על ניצחון המרוץ הכללי, אשר יינתן למכונית אשר השלימה את מספר ההקפות הרב ביותר של המסלול.
המרוצים

| מרוץ | מסלול |
| --- | --- |
מרוץ 6 השעות של סילברסטון: בריטניהסילברסטון
מרוץ 6 השעות של ספא: בלגיהספא-פרנקורשמפ
מרוץ 24 השעות של לה מאן: צרפתדה לה-סארת
מרוץ 6 השעות של נורבורגרינג: גרמניהנורבורגרינג
מרוץ 6 השעות של מקסיקו: מקסיקואוטודרומו ארמנוס רודריגס
מרוץ 6 השעות של האמריקס: ארצות הבריתאמריקס
מרוץ 6 השעות של פוג'י: יפןפוג'י ספידווי
מרוץ 6 השעות של שאנגחאי: הרפובליקה העממית של סיןשאנגחאי אינטרנשיונל
מרוץ 6 השעות של בחריין: בחרייןבחריין אינטרנשיונל
מרוצים לשעבר

| מרוץ | מסלול |
| --- | --- |
מרוץ 12 השעות של סברינג: ארצות הבריתסברינג אינטרנשיונל
מרוץ 6 השעות של סאו פאולו: ברזיל אוטודרומו ז'וזה קרלוס פייס
הזוכים באליפות

| שנה | נהגים | קבוצה | מכונית | נקודות - |
| --- | --- | --- | --- | --- |
| 2019–2020 | בריטניה מייק קונוואי יפן קמואי קוביאשי ארגנטינה חוזה מריה לופז | יפןטויוטה | טויוטה TS050 הייבריד | 207 |
| 2018–2019 | שווייץ סבסטיאן בואמי ספרד פרננדו אלונסו יפן קזוקי נקג'ימה | יפןטויוטה | טויוטה TS050 הייבריד | 198 |
| 2017 | גרמניה טימו ברנהרד ניו זילנד ברנדון הארטלי ניו זילנד ארל באמבר | גרמניהפורשה | פורשה 919 הייבריד | 208 |
| 2016 | גרמניה מארק ליב שווייץ ניל יאני צרפתרומן דיומא | גרמניהפורשה | פורשה 919 הייבריד | 160 |
| 2015 | גרמניה טימו ברנהרד ניו זילנד ברנדון הארטלי אוסטרליה מארק ובר | גרמניהפורשה | פורשה 919 הייבריד | 166 |
| 2014 | בריטניה אנתוני דייווידסון שווייץ סבסטיאן בואמי | יפןטויוטה | טויוטה TS040 | 166 |
| 2013 | בריטניה אלן מקניש דנמרק טום קריסטנסן צרפתלואיק דובאל | גרמניהאאודי | אאודי R18 | 162 |
| 2012 | גרמניה אנדרה לוטרר צרפת בנואה טרלוייה שווייץמרסל פסלר | גרמניהאאודי | אאודי R18 | 172.5 |
איר'נה לארה סילבה

| --- | --- |

 לידה:  עמק ריו גראנדה
 מדינה:  ארצות הברית 
 פרסים והוקרה:  CantoMundo fellow 
 אתר רשמי
 
איר'נה לארה סילבה (בספרדית: ire'ne lara silva; נולדה ב-1975) היא פמיניסטית צ'יקנה, משוררת וסופרת מאוסטין, טקסס.
תחילת דרכה

סילבה, אשר אימצה את הפרקטיקה של איות שמה רק באותיות קטנות, גדלה בעמק ריו גראנדה בדרום טקסס. הוריה היו פועלים חקלאיים מהגרים, והיא בילתה שנים רבות עם המשפחה שלה נעה מדרום טקסס לאוקלהומה לניו מקסיקו לצפון טקסס ובחזרה לדרום טקסס.
קריירת כתיבה

סילבה חיברה שלושה ספרונים (chapbooks, סוג של ספר-חוברת) של שירה, שני ספרי שירה באורך מלא, ואוסף סיפורים קצרים. העבודה שלה מופיעה בכתבי עת שונים כולל Acentos Review, Pilgrimage, ו-Yellow Medicine Review וכן ביותר מ-50 אנתולוגיות, כולל Improbable Worlds: An Anthology of Texas and Louisiana Poets ו-The Weight of Addition: An Anthology of Texas Poetry.
ספר שיריה האחרון blood sugar canto, יצא ב-2016, וספר שיריה CUICACALLI/House of Song ייצא במרץ 2019. ב-2017 ערכה סילבה, בשיתוף עם דן ורה, את אתנולוגיית השירה IMANIMAN-Poets Writing in the Anzalduan Borderlands, במחווה לעבודתה של גלוריה אנזלדואה, ובו נלקטו עבודות מ-54 משוררות ומשוררים. המילה "IMANIMAN" פירושה "נשמתם" בשפת הנהאוטל, והתורמים לעבודה בוחנים ביצירותיהם את המשמעויות של שינוי ומעבר בגבול, הפיזי והנפשי.